Díjért megy a Totál szívás, A férjem védelmében
Golden Globe-díjra jelölték a drámai sorozatok közt a már véget ért Totál szívást, de még a Downton Abbey is befuthat.
A Golden Globe-jelöltek közt van a tévés drámák közül az idén nagyon sztárolt, és már véget is ért Totál szívás, a Downton Abbey, A férjem védelmében, a House of Cards, illetve a Masters of Sex.
A drámai sorozatban játszó színésznõk közt befuthat Julianna Margulies, Tatiana Maslany, Taylor Schilling, Kerry Washington vagy Robin Wright. Ugyancsak a drámai szériáknál a férfiak mezõnyében található Bryan Cranston, Liev Schreiber, Michael Sheen és James Spader.

A komédiáknál vagy musicaleknél ott az Agymenõk, a Brooklyn Nine-Nine, a Csajok, a Modern család, a Városfejlesztési osztály. A színésznõk közt egymással vetélkedik Zooey Deschanel, Edie Falco és Lena Dunham, többek közt, a férfiaknál felkerült a listára Michael J. Fox és Jim Parsons. Minisorozatoknál természetesen ott van az Amerikai Horror Story. A teljes lista itt olvasható.
média tévé Golden Globe-díj